Naziv studija: Sociologija

Naziv kolegija: Teorije svakodnevice
Ime nastavnika: dr. Hajrudin Hromadžić, doc.
ECT bodovi: 6
Jezik kolegija: hrvatski

Trajanje kolegija: jedan semestar (zimski)
Status kolegija: izborni
Tip izbornosti: 45 (studenti sociologije) + 15 (studenti sa drugih odsjeka)
Oblik nastave: predavanja i seminari (2P + 2S)
Uvjeti za upis kolegija: upisan diplomski studij
Ciljevi kolegija: Ciljevi kolegija „Teorije svakodnevice“ su definirati i analizirati mikrorazinsku strukturu svakodnevnog života u suvremenom globalnom društvu i objasniti važnost njezina proučavanja u kontekstu životnih uvjeta društvenih aktera. Kolegij pristupa znanstvenom proučavanju fenomena svakidašnjice iz interdisciplinarne perspektive, povezujući u svoj epistemološki opus sociološke, antropološke, filozofske, povijesne, lingvističke i ostale srodne humanističke i društveno znanstvene discipline, s ciljem uspoređivanja i kritičkog promišljanja mjesta, uloge i značaja karakterističnih pojavnosti svakodnevnog života u socijalnoj konstrukciji realnosti. Namjera je kolegija objasniti neke od glavnih teorijskih i analitičkih pristupa proučavanju fenomena svakodnevnog života, osposobiti studente/studentice za definiranje i kritičku analizu socijalnih pojavnosti, zakonitosti, rituala i rutina koje konstruiraju realnost društvene svakodnevice i problemski ih približiti ključnom analitičkom pitanju u tom kontekstu: kako se znanstveno relevantno suočiti s najširom paletom naših svakidašnjih aktivnosti?
Uloga kolegija u ukupnom kurikulumu: Kolegij „Teorije svakodnevice“ ukazat će na analitičke konvergencije svakodnevnih mikrosvjetova, društvenih i kulturnih habitusa osobnog svijeta, predstaviti poglede na različite stilizacije svakodnevice, na modele oblikovanja urbanih stilskih plemena, svakodnevne mitove i pop vjerovanja, ideologije prehrane i identitetske performativne igre. Kolegij se sadržajem i pristupima uklapa u postojeći kurikulum studijskog programa Sociologije i na taj način tematski pridonosi njegovom daljnjem razvijanju i nadgradnji. 
Korištene metode: Kolegij „Teorije svakodnevice“ realizirat će se putem predavanja (uz korištenje power point prezentacija, video i audio snimaka, filmskog materijala) i seminara (čitanje i analiza redovitih tjednih seminarskih tekstova i prezentacija studentskih seminarskih radova).
Sadržaj kolegija:  Kolegij „Teorije svakodnevice“ istraživački će i teorijski usporediti široku paletu praksi, institucija, odnosa, životnih uvjeta, rituala i ideologija svakodnevnog života, poput: ljudskih navika, običaja, svakodnevnih rutina, dokolice, životnih stilova, kultura i supkultura, osjećanja, vjerovanja, socijalnih interakcija, imaginarija... Sadržaj kolegija zapravo je otvorenog karaktera kao što su i otvoreni životni uvjeti proizvođenja novih praksi svakodnevice. Poseban naglasak i mjesto u kolegiju namijenjeno je analizi fenomena potrošnje, pri čemu slijedimo ishodišnoj hipotezi: suvremeno potrošačko društvo u kasnom stadiju kapitalizma predstavlja reprezentativno polje artikulacije životnih, identitetskih i svjetonazorskih modela postmodernističke kulture naše svakodnevice.
Tjedni raspored kolegija:
                                                                                                                                     
Syllabus:                                                   Literatura:
	Tjedan 1. :
Predavanja i seminari (2+2 sata). Uvod u kolegij i njegovo predstavljanje. Uvod u seminar, predstavljanje tema, literature i studentskih obaveza vezanih uz kolegij. 
	 



	Tjedan 2. :
Predavanja i seminari (2+2 sata). Definiranje osnovne terminologije, problemskih motiva i ključnih koncepta vezanih uz analizu fenomena svakodnevnog života. Seminarski tekst.
	Ben Highmore, Everyday Life and Cultural Theory: An Introduction, Routledge, London & New York, 2002.
Ivana Spasić, Sociologije svakodnevnog života, Zavod za udžbenike i nastavna sredstva, Beograd, 2004.

	Tjedan 3.:
Predavanja i seminari (2+2 sata). Metodološki pristupi proučavanju fenomena svakodnevnog života. Etnometodologija  Harolda Garfinkela i sociološki interakcionizam Ervinga Gofmana. Seminarski tekst.
	Harold Garfinkel, Studies in Ethnometodology, Politiy Press, Cambridge, 1967.
Ivana Spasić, Značenje susreta: Gofmanova sociologija interakcije, IFDT/Filip Višnjić, Beograd, 1996.

	Tjedan 4. :
Predavanja seminari (2+2 sata). Povijesni pregled osnovnih ideja i teza vezanih uz teorijske analize svakodnevice I. Fragmenti svakodnevnog života Georga Simmela. Seminarski tekst.
	Georg Simmel, Filozofija novca, Izdavačka knjižnarnica Zorana Stojanovića, Sremski Karlovci, Novi Sad, 2004.



	Tjedan 5. :
Predavanja i seminari (2+2 sata). Povijesni pregled osnovnih ideja i teza vezanih uz teorijske analize svakodnevice II. Dijalektika svakodnevnog života Henrija Lefebvrea. Seminarski tekst.
	Henri Lefebvre, Kritika svakidašnjeg života, Naprijed, Zagreb, 1988.


	Tjedan 6. :
Predavanje i seminar (2+2 sata).
Povijesni pregled osnovnih ideja i teza vezanih uz teorijske analize svakodnevice III. Situacionistička internacionala i spektakularizacija svakodnevnog života. Seminarski tekst.
	Michael E. Gardiner, Critiques of Everyday Life, Routledge, London & New York, 2000.
Guy Debord, Društvo spektakla & Komentari Društvu spektakla, Arkzin, Zagreb, 1999.

	Tjedan 7. :
Predavanje i seminar (2+2 sata). 
Povijesni pregled osnovnih ideja i teza vezanih uz teorijske analize svakodnevice IV. Poetika svakodnevnog života Michela de Certeaua i „prisluškivanje“ svakodnevice Michela Maffesolija. Seminarski tekst.
	Michel de Certeau, Invencija svakodnevice, Naklada MD, Zagreb, 2003.


	Tjedan 8. :
Predavanje i seminar (2+2 sata). Klasni ukusi, životni stilovi i koncept habitusa Pierra Bourdieua. Seminarski tekst.
	Pier Bourdieu, Distinction. A Social Critique of the Judgement of Taste, Routledge and Kegan Paul, London, 1984.


	Tjedan 9. :
Predavanje i seminar (2+2 sata).  
Kulturalna konzumpcija i svakodnevni život. Potrošački trendovi i individualizacija potrošnje. Potrošnja kao princip socijalne i kulturne diferencijacije u svakodnevnom životu. Seminarski tekst.
	John Storey, Cultural Consumption and Everyday Life, Arnold, London, 1999.

	Tjedan 10.:
Predavanje i seminar (2+2 sata). 
Potrošačka kultura i svakodnevica. Postmodernizam i kultura potrošnje. Simbolička reprezentacija, znak i značenja. Psihoanaliza i fenomen potrošnje. Seminarski tekst.
	Mark Peterson, Consumption and Everyday Life, Routledge, London & New York, 2006.

Mike Featherstone, Consumer Culture and Postmodernism, Sage, London, 1991.


	Tjedan 11. :
Predavanje i seminar (2+2 sata). 
Hiperpotrošačko društvo. Turbopotrošač.  Homo consumericus. 

Prezentacije studentskih radova i diskusija.
	Gilles Lipovetsky, Paradoksalna sreća. Ogled o hiperpotrošačkom društvu, Antibarbarus, Zagreb, 2008.

	Tjedan 12. :
Predavanje i seminar (2+2 sata). 
Uloga logotipa u razvoju potrošačkih trendova. Prakse “brendiranja“. Marketinško-propagandne strategije i mehanizmi komercijalnog oglašavanja.
Prezentacije studentskih radova i diskusija.
	Naomi Klein, No Logo, V. B. Z., Zagreb, 2002.

	Tjedan 13. :
Predavanje i seminar (2+2 sata). 
Industrijsko, “fordističko“ društvo, tzv. država blagostanja (welfare state) i postindustrijska država neoliberalnog kapitalizma, tzv. “postfordističko“ društvo. 
Prezentacije studentskih radova i diskusija.
	John Maynard Keynes, The General Theory of Employment, Interest and Money, Macmillan, London, 1936.

Daniel Bell, The Coming of Post–Industrial Society, Basic Books, United States of America, 1976.
Alain Touraine, Postindustrijsko društvo, Globus, Zagreb, 1980.

	Tjedan 14. :
Predavanje i seminar (2+2 sata). 
Prehrambeni stilovi svakodnevnog života u postmodernističkom društvu. Model društvene „mekdonaldizacije“.
Prezentacije studentskih radova i diskusija.
	George Ritzer, McDonaldizacija društva, Naklada Jesenski i Turk, Zagreb, 1999.

	 
Tjedan 15. :
Predavanje i seminar (2+2 sata).

Fenomeni ukusa, stilski i modni obrasci u suvremenom društvu. Prezentacije studentskih radova i diskusija.
	Jukka Gronow, Sociologija ukusa, Naklada Jesenski i Turk, Zagreb, 2000. 

Milan Galović, Moda – zastiranje i otkrivanje, Naklada Jesenski i Turk, Zagreb, 2001.


Popis obavezne literature: 
Michael E. Gardiner, Critiques of Everyday Life, Routledge, London & New York, 2000.
Hajrudin Hromadžić, Konzumerizam. Potreba, životni stil, ideologija, Naklada Jesenski i Turk, Zagreb, 2008.
Inga Tomić-Koludrović, Anči Leburić, Sociologija životnog stila, Naklada Jesenski i Turk, Zagreb, 2002. Prvi dio knjige: “Sociologija životnog stila: Mikro-makro pristup”, str. 9-194.
Popis preporučene dopunske literature:
Mark Ože (Mark Augé), Prilog antropologiji savremenih svetova, Biblioteka XX vek, Beograd, 2005.

Arjun Appadurai, Modernity at Large. Cultural Dimensions of Globalization, University of Minnesota Press, Minneapolis, 1996.
Daniel Bell, The Coming of Post–Industrial Society, Basic Books, United States of America, 1976.
Peter L. Berger i Thomas Luckmann, Socijalna konstrukcija zbilje: rasprava o sociologiji znanja, Naprijed, Zagreb, 1992.
Pier Bourdieu, Distinction. A Social Critique of the Judgement of Taste, Routledge and Kegan Paul, London, 1984.
Michel de Certeau, Invencija svakodnevice, Naklada MD, Zagreb, 2003.
Guy Debord, Društvo spektakla & Komentari Društvu spektakla, Arkzin, Zagreb, 1999.

Igor Duda, U potrazi za blagostanjem. O povijesti dokolice I potrošačkog društva u Hrvatskoj 1950-ih I 1960-ih. Srednja Europa, Zagreb, 2005.
Mike Featherstone, Consumer Culture and Postmodernism, Sage, London, 1991.
Johan Fornäs, Karin Becker, Erling Bjurström, Hillevi Ganetz, Consuming Media: Communication, Shopping and Everyday Life, Berg, Oxford & New York, 2007.
Harold Garfinkel, Studies in Ethnometodology, Politiy Press, Cambridge, 1967.

Milan Galović, Moda – zastiranje i otkrivanje, Naklada Jesenski i Turk, Zagreb, 2001.

Jukka Gronow, Sociologija ukusa, Naklada Jesenski i Turk, Zagreb, 2000.
Ben Highmore, Everyday Life and Cultural Theory: An Introduction, Routledge, London & New York, 2002.
Gilles Lipovetsky, Paradoksalna sreća. Ogled o hiperpotrošačkom društvu, Antibarbarus, Zagreb, 2008. 

John Maynard Keynes, The General Theory of Employment, Interest and Money, Macmillan, London, 1936.
Naomi Klein, No Logo, V. B. Z., Zagreb, 2002.
Henri Lefebvre, Kritika svakidašnjeg života, Naprijed, Zagreb, 1988.
Mark Peterson, Consumption and Everyday Life, Routledge, London & New York, 2006.
George Ritzer, McDonaldizacija društva, Naklada Jesenski i Turk, Zagreb, 1999.
Georg Simmel, Kontrapukti kulture, Jesenski i Turk, Zagreb, 2001.

Georg Simmel, Filozofija novca, Izdavačka knjižnarnica Zorana Stojanovića, Sremski Karlovci, Novi Sad, 2004.
Don Slater, Consumer Culture & Modernity, Polity Press, UK & USA, 1997.
Ivana Spasić, Značenje susreta: Gofmanova sociologija interakcije, IFDT/Filip Višnjić, Beograd, 1996.

Ivana Spasić, Sociologije svakodnevnog života, Zavod za udžbenike i nastavna sredstva, Beograd, 2004.
John Storey, Cultural Consumption and Everyday Life, Arnold, London, 1999.
Roch Sulima, Antropologija svakodnevice, Biblioteka XX vek, Beograd, 2005.

Aleksandar Štulhofer (ur.), Sociologija svakidašnjice, Treći program hrvatskog radija, 42, 1993.

Alain Touraine, Postindustrijsko društvo, Globus, Zagreb, 1980.
Paul Virno, Gramatika mnoštva, Naklada Jesenski i Turk, Zagreb, 2004.
Lista seminarskih tekstova po tjednima:
2 tjedan: P. L. Berger i T. Luckmann, poglavlja „Zbilja svakodnevnog života“ i „Jezik i znanje u svakodnevnom životu“, u Socijalna konstrukcija zbilje: rasprava o sociologiji znanja, Naprijed, Zagreb, 1992, str. 37-64.

3. tjedan: H. Garfinkel, „Zdravorazumsko znanje o socijalnim strukturama: Dokumentarna metoda interpretacije u laičkom i profesionalnom iznalaženju činjenica“, Diskrepancija, svezak VII, broj 11, lipanj 2006, str. 61-78.
4.  tjedan: B. Highmore, 2. poglavlje „Arguments“, u Everyday Life and Cultural Theory: An Introduction, Routledge, London & New York, 2002, str. 17-32.

5. tjedan: G. Simmel, 2. poglavlje „Konkurencija i suradnja“, u Kontrapukti kulture, Jesenski i Turk, Zagreb, 2001, str. 113-136.

6. tjedan: H. Lefebvre, poglavlje „Kritika svakidašnjeg života III. Od modernosti do modernizma. Uvod“, u Kritika svakidašnjeg života, Naprijed, Zagreb, 1988, str. 497-528.

7. tjedan: G. Debord, 8. poglavlje „Negacija i potrošnja u kulturi“, u Društvo spektakla & Komentari Društvu spektakla, Arkzin, Zagreb, 1999 (dostupno i preko interneta u prijevodu na srpski jezik, http://www.crsn.com/debord/drustvospektakla/drustvo.htm). 
8. tjedan: M. Certeau, 2. poglavlje „Teorije umijeća djelovanja“, u Invencija svakodnevice, Naklada MD, Zagreb, 2003, str. 99-136.

9. tjedan: A. Appadurai, 4. poglavlje „Consumption, Duration, and History“, u Modernity at Large. Cultural Dimensions of Globalization, University of Minnesota Press, Minneapolis, 1996, str. 66-85.

10. tjedan: D. Slater, 1. poglavlje „Consumer Culture and Modernity“, u Consumer Culture & Modernity, Polity Press, UK & USA, 1997, str. 8-32.

Način polaganja ispita: Pismeni seminarski rad, izrada "dnevnika svakodnevice“ i aktivno sudjelovanje u seminarima. Mogućnost izlaska na usmeni ispit.
Pismeni rad čini izrada kraćeg studentskog seminara (1500-2000 tisuće riječi), napisanog prema klasičnim kriterijima znanstvenog teksta, koji mora biti uručen predavaču u tiskanoj formi do kraja semestra. Tema rada određuje se na temelju individualne inicijative studenata u dogovoru sa predavačem. Ovaj dio ispitnih obaveza uključuje i kraće izlaganje u seminaru (15-20 minuta + kratka diskusija u skupini), koje mora biti izvedeno do kraja ccc iklusa kolegija. 
"Dnevnik svakodnevice“ jest terensko bilježenje fenomena ili skupine srodnih društvenih fenomena svakodnevnog života, nastao višetjednim opažanjem i  praćenjem istih od strane studenata i studentica. "Dnevnik svakodnevice“ je zamišljen kao radna osnovica za izradu seminarskog rada, napisan u formi kratkih tjednih zabilješki, alineja, koje se odnose na odabrane društvene fenomene svakodnevice. "Dnevnik svakodnevice“ treba uključivati najmanje pet tjedana praćenja i bilježenja odabranih fenomena (1-2 stranice bilježaka za svaki tjedan), te mora biti uručen predavaču u 10. tjednu semestra.
U završnu ocjenu ulazi i aktivno učešće studenata u nastavi. Aktivnost u nastavi podrazumijeva čitanje i pripremu kritičkih osvrta na seminarske tekstove zadane u okviru redovitih tjednih seminarskih termina, te uključivanje u rasprave i debate tijekom seminara i predavanja.
Ispunjenje navedenih obaveza (izrada seminarskog rada i "dnevnika svakodnevice“) i minimalno 75% prisustvo u nastavi, uvjeti su za potpis.
Načini valorizacije studentskih obaveza: Pismeni seminarski rad: 50% od konačne ocjene. Ljestvica ocijenjivanja: dovoljan (2), 35-38 bodova; dobar (3), 39-42 boda; vrlo dobar (4), 43-46 bodova; izvrstan (5), 47-50 bodova.
Kriteriji za ocijenjivanje seminarskog rada: znanstvena relevantnost i zanimljivost odabrane teme u kontekstu kolegija; epistemološko utemeljenje odabranih fenomena; vjerodostojnost podataka navedenih u seminarskom radu, preciznost i stručnost njihove obrade; razina metodološke kompetentnosti u razradi teme rada; relevantnost prezentirane teoretske podloge i vještina njezine aplikacije na odabranu tematiku u radu; originalnost interpretacije; razina znanstvene strukturiranosti teksta, točnost prilikom navođenja izvora podataka i preciznost u citiranju.
"Dnevnik svakodnevice“: 35% od konačne ocjene. Ljestvica ocijenjivanja: dovoljan (2), 20-23 boda; dobar (3), 24-27 bodova; vrlo dobar (4), 28-31 boda; izvrstan (5), 32-35 bodova.
Kriteriji za ocijenjivanje "dnevnika svakodnevice“: znastvena utemeljenost odabranih fenomena za praćenje i bilježenje u "dnevnik svakodnevice“ u širem kontekstu kolegija; detaljnost praćenja i bilježenja podataka navedenih u "dnevniku svakodnevice“, vjerodostojnost podataka iznešenih u "dnevniku“; stručnost prilikom obrade prikupljenih podataka u relevantne znanstvene hipoteze.
Aktivnost u nastavi: 15% od konačne ocjene. Studenti i studentice koji budu pripremljeni za seminar i pokažu aktivno sudjelovanje u seminarima, dobiti će po 1,5 boda tjedno (9 tjedana čitanja seminarskih tekstova + izlaganje seminarskog rada).
Ljestvica konačne ocjene u kolegiju: dovoljan (2): zbroj od (minimalno) 60-69 bodova; dobar (3): 70-79 bodova; vrlo dobar (4): 80-89 bodova; izvrstan (5): 90-100 bodova.
Studenti koji budu željeli odgovarati za višu ocjenu, imati će mogućnost izlaska na usmeni ispit. Usmeni ispit sastoji se iz dva pitanja temeljena na obaveznoj literaturi, seminarskim tekstovima i barem jednoj knjizi iz dopunske literature, prema osobnom izboru studenta/studentice.

